**POPIS I VREDNOVANJE IZBORNIH ZNANSTVENIH, NASTAVNIH I STRUČNIH AKTIVNOSTI**

|  |  |  |
| --- | --- | --- |
| **R.**  **br.** | **Opis aktivnosti** | **ECTS-a** |
|  | Pohađanje **radionice ili edukacije iz metodologije znanstveno-istraživačkog rada** u organizaciji nekog od sveučilišta ili priznate znanstveno-istraživačke institucije ili udruge u zemlji ili inozemstvu | 5 / 10 |
|  | Sudjelovanje u **ostalim doktorskim radionicama** u organizaciji nekog od sveučilišta ili priznate znanstveno-istraživačke institucije u zemlji ili inozemstvu | 5 / 10 |
|  | **Objava rada** u znanstvenom časopisu zastupljenom u bazama podataka WoSCC ili Scopus (Q1) (1,2,3 autora) | 30 / 25 / 20 |
|  | **Objava rada** u znanstvenom časopisu zastupljenom u bazama podataka WoSCC ili Scopus (Q2) (1,2,3 autora) | 25 / 20 / 15 |
|  | **Objava ostalih znanstvenih radova** prve skupine (a1)1 (1 ili najviše 3 autora) | 15 / 10 |
|  | **Objava znanstvenog rada** druge skupine (a2)1 (1 ili najviše 3 autora) | 10 / 5 |
|  | **Objava znanstvenog rada u znanstvenom časopisu** treće skupine (a3)1 (samostalan rad) | 5 |
|  | Objavljivanje u časopisu **prikaza knjige ili članka** koji je iz područja prijave doktorskog rada | 5 |
|  | Aktivno **sudjelovanje u radu** stručnog ili znanstveno-stručnog **skupa** (okrugli stol, simpozij ili slično) s temom iz područja prijave teme doktorskog rada (panelist, prezenter ili sl.) | 5 |
|  | Uključivanje u istraživanje na **kompetitivnom znanstvenom** projektu2 (voditelj ili član istraživačkog tima) | 25 / 15 |
|  | Uključivanje u istraživanje na ostalim **znanstvenim** **projektima**3 (voditelj ili član istraživačkog tima) | 10 / 5 |
|  | **Uključivanje u istraživanje** na domaćem ili međunarodnom **stručnom** **projektu** s temom iz područja prijave teme doktorskog rada (voditelj ili član istraživačkog tima) | 5 |
|  | Znanstveno i stručno **usavršavanje** **na drugom** domaćem ili inozemnom **sveučilištu** ili znanstvenoj **instituciji** u trajanju od 1, 2, 3 ili 4 i više mjeseci 4 | 5 / 10 / 15 / 25 |
|  | Sudjelovanje u izvođenju nastave 5 | 5 |

* Sve se aktivnosti planiraju i izvršavaju u dogovoru i uz pomoć mentora, komentora ili savjetnika.
* Vrednovanje aktivnosti uvjetovano je stjecanjem ishoda učenja predviđenih studijskim programom te povezanošću s područjem i temom istraživanja u okviru doktorskog rada.
* Sve aktivnosti moraju biti realizirane nakon upisa na doktorski studij.
* Znanstveni rad koji se priznaje kao izborna aktivnost vrednuje se samo jednom tijekom studija te ne može biti dio doktorskog rada temeljen na objavljenim znanstvenim radovima (tzv. skandinavski model).
* Znanstveni rad vrednuje se kao izborna aktivnost samo ako je student uz svoje ime naveo afilijaciju Fakulteta (kao jedinu ili kao dodatnu afilijaciju).
* Znanstveni rad može se priznati i na osnovu potvrde uredništva o prihvaćanju rada za objavu.
* Aktivnosti pod rednim brojevima 10 i 11 vrednuju se samo jednom za isti projekt (dakle, ne za svaku godinu trajanja projekta).
* Aktivnosti pod rednim brojevima 12 i 14 moguće je vrednovati samo jednom tijekom studija.

**Objašnjenja i upute:**

1 U skladu s čl. 17 i čl. 18. Pravilnika o uvjetima za izbor u znanstvena zvanja (NN, br. 28/17., 72/19., 21/21., i 111/22.) odnosno Nacionalnim kriterijima za izbor na znanstveno-nastavno, umjetničko-nastavno, znanstveno i nastavno radno mjesto na sveučilištu i znanstvenom institutu te dodatne kriterije utvrđene općim aktom znanstvenog instituta, kada se isti usvoje.

2 Kompetitivnim znanstvenim projektom smatra se znanstveni projekt financiran iz europskih fondova ili drugih kompetitivnih izvora i natječaja koji promiču različite oblike znanstvenih istraživanja (Horizon 2020, Horizon Europe, Hrvatska zaklada za znanost i ostali projekti s dokazivim znanstvenim značajem i svrhom)

3 Ostalim znanstvenim projektima smatraju se znanstveni projekti s dokazivim znanstvenim značajem i svrhom koje dijelom ili u potpunosti financira visoko učilište ili druga znanstveno-istraživačka institucija.

**4 Obaveze studenta**:

**Prije odlaska** na znanstveno i stručno usavršavanje na drugo domaće ili inozemno sveučilište ili znanstvenu instituciju, odnosno prije poduzimanja znanstveno-nastavnih aktivnosti **student je dužan**:

1. Obavijestiti voditelja i tajnika studija o svom odlasku u svrhu reguliranja dokumentacije potrebne za priznavanje ECTS bodova po navedenoj osnovi.
2. Dostaviti voditelju i tajniku studija putem Centra za poslijediplomske studije program usavršavanja s opisanom aktivnosti koja će se provoditi na domaćem ili inozemnom sveučilištu.
3. Zatražiti suglasnost Povjerenstva za evaluaciju znanstveno-nastavnih aktivnosti, kojeg imenuje dekan, za poduzimanje predloženih aktivnosti.

**Nakon povratka** s usavršavanja **student je dužan** dostaviti:

1. potvrdu o znanstvenom ili stručnom usavršavanju izdanu od strane institucije s navedenim vremenom boravka na instituciji;
2. detaljan opis aktivnosti u kojima je student sudjelovao, ovjeren od strane institucije i supervizora.

5 **Sudjelovanje u izvođenju nastave vrednuje se na sljedeći način**:

* za studente koji su studij upisali u punom radnom vremenu (*full-time*): 15 sati seminarske nastave na prijediplomski ili diplomskim studijima Fakulteta
* za studente koji su studij upisali u dijelu radnog vremena (*part-time*), koji nisu zaposleni u sustavu znanosti: 5 sati nastave u svojstvu gosta predavača na prijediplomskim ili diplomskim studijima Fakulteta (na kolegijima mentora, komentora ili savjetnika)
* za studente koji su studij upisali u dijelu radnog vremena (*part-time*), koji su zaposleni u sustavu znanosti, na drugom visokom učilištu u Hrvatskoj ili inozemstvu: 15 sati nastave na studijskim programima visokog učilišta na kojem su zaposleni.

U svrhu dokazivanja sudjelovanja u izvođenju nastave student uz zahtjev za priznavanje znanstveno nastavnih aktivnosti podnosi potvrdu visokog učilišta, na propisanom obrascu.